29. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 21835/1363 της 1 Φεβρ./1 Μαρτ.  1978 (ΦΕΚ Β΄ 175) Περί τροποποιήσεως της αριθ. 39321/15.3.1977 αποφάσεως του Υπουργού Οικονομικών. Έχοντας υπόψη: 1.Τις διατάξεις της παρ. 5 του άρθρ. 49 του Νόμ. 542/1977 «περί τροποποιήσεως, αντικαταστάσεως και συμπληρώσεως φορολογικών και άλλων τινών διατάξεων». 2.Την υπ’ αριθ. 39321/1732/15.3.1977 απόφασή μας «περί διαγραφής οφειλών από φόρο μεταβιβάσεως ακινήτων, τελών χαρτοσήμου και λοιπών φόρων που συμβεβαιώθηκαν μετ’ αυτών υπέρ τρίτων». 3.Το γεγονός ότι, δεν καθίσταται δυνατή η διαγραφή ωρισμένων οφειλών από Φόρο Μεταβιβάσεως Ακινήτων, που σύμφωνα με την πιο πάνω απόφασή μας διαγράφονται, για το λόγο ότι οι ενδιαφερόμενοι αν και ειδοποιήθηκαν επανειλημμένα από τα αρμόδια Δημόσια Ταμεία, να υποβάλουν την προβλεπομένη από την υπ’ αριθ. 39321/1732 /15.3.1977 απόφασή μας αίτηση διαγραφής, δεν υπέβαλαν αυτήν αποφασίζουμε: Συμπληρώνουμε την αριθ. 39321/1732/15.3.1977 απόφασή μας και καθορίζουμε ότι, είναι δυνατή η οίκοθεν διαγραφή από τα Δημόσια Ταμεία των οφειλών, από φόρο μεταβιβάσεως ακινήτων, τελών χαρτοσήμου και λοιπών φόρων, που συμβεβαιώθηκαν μετ’ αυτών υπέρ τρίτων, και οι οποίες βεβαιώθηκαν με το Ν.Δ. 1276/1972 «περί φορολογικών διευκολύνσεων των κατά το Ν.Δ. 1138/1972, «περί αναπροσαρμογής και βελτιώσεως των στεγαστικών προγραμμάτων του Υπουργείου Εργατικής Κατοικίας» δικαιούχων στεγάσεως και χωρίς αίτηση διαγραφής από μέρους των ενδιαφερομένων. 